ระเบียบคณะกรรมการข้าราชการฝ่ายศาลปกครองว่าด้วยการบรรจุ และการย้ายข้าราชการฝ่ายศาลปกครองให้ดํารงตําแหน่งพนักงานคดีปกครองพ.ศ. ๒๕๕๓ อาศัยอํานาจตามความในมาตรา ๘๔ วรรคหนึ่ง (๒) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครอง จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยการบรรจุ และการย้ายข้าราชการฝ่ายศาลปกครองให้ดํารงตําแหน่งพนักงานคดีปกครอง พ.ศ. ๒๕๕๓"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก1. ระเบียบคณะกรรมการข้าราชการฝ่ายศาลปกครอง ว่าด้วยการบรรจุ การเลื่อน การย้ายข้าราชการฝ่ายศาลปกครองให้ดํารงตําแหน่งพนักงานคดีปกครอง พ.ศ. ๒๕๔๔2. ระเบียบคณะกรรมการข้าราชการฝ่ายศาลปกครอง ว่าด้วยการบรรจุ การเลื่อน การย้ายข้าราชการฝ่ายศาลปกครองให้ดํารงตําแหน่งพนักงานคดีปกครอง (ฉบับที่ ๒) พ.ศ. ๒๕๔๖3. ระเบียบคณะกรรมการข้าราชการฝ่ายศาลปกครอง ว่าด้วยการบรรจุ การเลื่อน การย้ายข้าราชการฝ่ายศาลปกครองให้ดํารงตําแหน่งพนักงานคดีปกครอง (ฉบับที่ ๓) พ.ศ. ๒๕๕๑ข้อ ๔ การบรรจุบุคคลเข้ารับราชการเป็นข้าราชการฝ่ายศาลปกครองในตําแหน่งพนักงานคดีปกครอง หรือการย้ายข้าราชการฝ่ายศาลปกครองไปแต่งตั้งให้ดํารงตําแหน่งพนักงานคดีปกครองระดับใดผู้นั้นต้องมีคุณสมบัติตรงตามประกาศคณะกรรมการตุลาการศาลปกครอง เรื่อง หลักเกณฑ์การกําหนดคุณสมบัติของบุคคลที่ได้รับการแต่งตั้งเป็นพนักงานคดีปกครองเพื่อการแต่งตั้งให้ดํารงตําแหน่งพนักงานคดีปกครองระดับนั้น และต้องอยู่ในหลักเกณฑ์ที่กําหนดไว้ในระเบียบนี้ข้อ ๕ การบรรจุบุคคลเข้ารับราชการเป็นข้าราชการฝ่ายศาลปกครองในตําแหน่งพนักงานคดีปกครอง ผู้นั้นต้องผ่านการสอบแข่งขันหรือสอบคัดเลือกหรือคัดเลือกเพื่อแต่งตั้งให้ดํารงตําแหน่งดังกล่าว ทั้งนี้ ตามหลักเกณฑ์และวิธีการที่สํานักงานศาลปกครองกําหนดข้อ ๖ การย้ายข้าราชการฝ่ายศาลปกครองผู้ดํารงตําแหน่งประเภทวิชาการ ไปแต่งตั้งให้ดํารงตําแหน่งพนักงานคดีปกครอง ต้องเป็นการย้ายไปแต่งตั้งให้ดํารงตําแหน่งพนักงานคดีปกครองในระดับเดียวกัน และต้องเป็นไปตามหลักเกณฑ์ ดังต่อไปนี้(๑) การย้ายข้าราชการฝ่ายศาลปกครองผู้ดํารงตําแหน่งระดับปฏิบัติการ ไปแต่งตั้งให้ดํารงตําแหน่งพนักงานคดีปกครอง ระดับปฏิบัติการ ผู้นั้นต้องผ่านการคัดเลือกตามหลักเกณฑ์และวิธีการที่สํานักงานศาลปกครองกําหนด(๒) การย้ายข้าราชการฝ่ายศาลปกครองผู้ดํารงตําแหน่งระดับชํานาญการ หรือระดับชํานาญการพิเศษ หรือระดับเชี่ยวชาญ ไปแต่งตั้งให้ดํารงตําแหน่งพนักงานคดีปกครอง ระดับชํานาญการหรือระดับชํานาญการพิเศษ หรือระดับเชี่ยวชาญ ผู้นั้นจะต้องผ่านการคัดเลือกตามหลักเกณฑ์และวิธีการที่สํานักงานศาลปกครองกําหนดข้อ ๗ การย้ายข้าราชการฝ่ายศาลปกครองผู้ดํารงตําแหน่งประเภทอํานวยการและประเภทบริหาร ไปแต่งตั้งให้ดํารงตําแหน่งพนักงานคดีปกครอง ต้องเป็นไปตามหลักเกณฑ์ ดังต่อไปนี้(๑) การย้ายข้าราชการฝ่ายศาลปกครองผู้ดํารงตําแหน่งประเภทอํานวยการระดับสูงไปแต่งตั้งให้ดํารงตําแหน่งพนักงานคดีปกครอง ระดับเชี่ยวชาญ ผู้นั้นจะต้องผ่านการคัดเลือกตามหลักเกณฑ์และวิธีการที่สํานักงานศาลปกครองกําหนดการย้ายข้าราชการฝ่ายศาลปกครองผู้ดํารงตําแหน่งประเภทอํานวยการระดับสูงไปแต่งตั้งให้ดํารงตําแหน่งพนักงานคดีปกครอง ระดับเชี่ยวชาญ หากผู้นั้นเป็นผู้ที่เคยดํารงตําแหน่งพนักงานคดีปกครอง ระดับ ๙ หรือเป็นผู้ที่เคยดํารงตําแหน่งพนักงานคดีปกครอง ระดับเชี่ยวชาญ หรือเป็นผู้ที่เคยดํารงตําแหน่งพนักงานคดีปกครอง ระดับชํานาญการพิเศษ ก่อนดํารงตําแหน่งประเภทอํานวยการระดับสูง ให้เลขาธิการสํานักงานศาลปกครองพิจารณาย้ายผู้นั้นไปแต่งตั้งให้ดํารงตําแหน่งได้โดยไม่ต้องผ่านการคัดเลือก ทั้งนี้ ให้คํานึงถึงประโยชน์ของทางราชการเป็นหลักประกอบกับสิทธิประโยชน์ที่ผู้นั้นเคยได้รับอยู่เดิมด้วย(๒) การย้ายข้าราชการฝ่ายศาลปกครองผู้ดํารงตําแหน่งประเภทอํานวยการระดับสูงหรือประเภทบริหารระดับสูง ไปแต่งตั้งให้ดํารงตําแหน่งพนักงานคดีปกครอง ระดับทรงคุณวุฒิผู้นั้นจะต้องได้รับเงินเดือนไม่ต่ํากว่าขั้นต่ําของบัญชีเงินเดือนขั้นต่ําขั้นสูงของตําแหน่งประเภทวิชาการระดับทรงคุณวุฒิ และผ่านการคัดเลือกตามหลักเกณฑ์และวิธีการที่สํานักงานศาลปกครองกําหนดการย้ายข้าราชการฝ่ายศาลปกครองผู้ดํารงตําแหน่งประเภทบริหารระดับสูง ไปแต่งตั้งให้ดํารงตําแหน่งพนักงานคดีปกครอง ระดับทรงคุณวุฒิ หากผู้นั้นเป็นผู้ที่เคยดํารงตําแหน่งพนักงานคดีปกครอง ระดับทรงคุณวุฒิแล้ว ให้เลขาธิการสํานักงานศาลปกครองพิจารณาย้ายผู้นั้นไปแต่งตั้งให้ดํารงตําแหน่งได้ โดยไม่ต้องผ่านการคัดเลือก ทั้งนี้ ให้คํานึงถึงประโยชน์ของทางราชการเป็นหลัก ประกอบกับสิทธิประโยชน์ ที่ผู้นั้นเคยได้รับอยู่เดิมด้วยข้อ ๘ การย้ายข้าราชการฝ่ายศาลปกครอง ซึ่งเป็นผู้ที่โอนมาจากส่วนราชการอื่นให้ดํารงตําแหน่งพนักงานคดีปกครอง นอกจากจะต้องปฏิบัติตามหลักเกณฑ์ข้อ ๖ และข้อ ๗ แล้วผู้นั้นจะต้องโอนมารับราชการในสํานักงานศาลปกครองมาแล้วเป็นเวลาไม่น้อยกว่าหนึ่งปีข้อ ๙ ให้เลขาธิการสํานักงานศาลปกครองรักษาการตามระเบียบนี้ และให้มีอํานาจออกประกาศ คําสั่ง ตลอดจนหลักเกณฑ์และวิธีการเพื่อประโยชน์ในการปฏิบัติตามระเบียบนี้ ผู้มีอํานาจลงนาม ประกาศ ณ วันที่ ๘ เมษายน พ.ศ. ๒๕๕๓อักขราทร จุฬารัตนประธานศาลปกครองสูงสุดประธานกรรมการข้าราชการฝ่ายศาลปกครอง